

מנחם אב, תשע"ז

**מכתב המלצה עבור ראובת חיון**

הגב' ראובת חיון ביקשה שאכתוב מכתב המלצה עבורה ואני עושה זאת בעונג ובסיפוק ,שהרי הישגיה האקדמיים כמו גם התנסותה והישגיה בעבודה מעשית מודרכת( פרקטיקום) מציבים אותה מעל העשירון העליון של כלל בוגרות ובוגרי מכון ינ"ר ללימודי נישואין ומשפחה בו ראובת למדה והתמחתה , לדורותיו.

היכרותי עם ראובת נפרשת על פני למעלה משלוש שנים בתפקידי כמנהל האקדמי של מכון ינ"ר, כמרצה ומרכז קורס ההכשרה ליועצי נישואין בו למדה, וכמי שנתן לה הדרכה בפרקטיקום למתחילים ולמתקדמים. מכאן שהכרות ממושכת ואינטנסיבית זו מאפשרת לי לכתוב המלצה זו בבטחת הדיוק .

במהלך שנות לימודיה ראובת הראתה רצינות ומחויבות עמוקה ללימודי נישואין ומשפחה והגיעה להישגים אקדמיים מרשימים ביותר שזיכו אותה בהערכה עמוקה מצד מרצי הקורס ואני בראשם. ראובת הינה חדורת מוטיבציה להמשך העמקת הכשרתה המקצועית ובלימודיה כמו גם בעבודתה המעשית גילתה התמדה, השקעה רבה ,יכולת התמודדות במצבים מורכבים ומאתגרים, יכולת גבוהה ללמידה מורכבת מתוך ניתוח ביקורתי , ידע תאורטי רחב ועשיר, יכולת מרשימה לאינטגרציה ואסימילציה של הנלמד באופן תאורטי-עיוני לעבודה מעשית עם זוגות, ועוד.

מסגרת הלימודים במכון ינ"ר ובמיוחד בעבודה המעשית בשתי רמותיה(פרקטיקום למתחילים ופרקטיקום למתקדמים) אפשרה לראובת להביא לביטוי יכולת מרשימה ביותר לאמפתיה והכלה רגשית, בגרות ובשלות רגשית ,אותנטיות ושקיפות כשכל אלה אפשרו לה לפתח ברית –שיתופית אפקטיבית עם זוגות איתם עבדה. במיוחד הייתה זאת העבודה המעשית המודרכת אשר  חידדה והבליטה אצל ראובת את יכולותיה הסגוליות להניע זוגות לשינוי חיובי לשיפור חיי הנישואין ואווירת שלום הבית ,וזאת החל משלב הברור והאבחון דרך פיתוחה של תכנית ייעוצית-טיפולית והפעלתה וכלה בשלב סיום התהליך. ראובת הציגה באופן ברור וקוהרנטי מספר מקרים בקבוצת ההדרכה שאפשרו לי לעמוד מקרוב על קווי המתאר האישיותיים בהם ניחנה ,שהם תנאי הכרחי לעבודה ייעוצית, כמו גם יכולותיה המרשימות בתכנון והובלת תהליכי ייעוץ שהדגימו לא אחת חשיבה מקורית, שיטתית ועצמאית, וכל זאת מתוך שימוש נבון בהתערבויות מקצועיות ,בטכניקות וגישות אותן למדה .עוד אציין בנוסף את הרמה הגבוהה של יושרה אישית ואתיקה מקצועית של ראובת. על כל אלה ועוד אני ממליץ לשקול בחיוב הפניית זוגות הזקוקים לייעוץ לגב' ראובת חיון .אין לי ספק באשר להצלחתה ובטוחני שתרוו סיפוק מהישגיה כמו גם רוב נחת מנועם הליכותיה.



